Simon Cox

Simon Richard Cox (født 28. april 1987 i Reading) er en engelskfødt irsk fotballspiller som spiller for den australske klubben Western Sydney Wanderers FC.Wanderers sign Simon Cox Han har tidligere spilt for blant andre Reading FC, Brentford FC, Northampton Town FC og Swindon Town FC. Han var også en del av Irlands tropp under EM i fotball 2012.

 Klubbkarriere 
 Reading 
Cox begynte sin fotballkarriere hos hjemklubben Reading FC i en alder av ni år i 1996. Han spilte seg oppover i ungdomssystemet og fikk sin førstelagsdebut for Reading den 20. september 2005 i en ligacupkamp mot Luton Town FC før han skrev under på en proffkontrakt med klubben i november samme år.Readingfc.co.uk – Reading-born Academy forward Simon Cox signs first professional contract    (Publisert 19. november 2005, besøkt 4. juni 2012) Den 11. september 2006 ble Cox lånt ut til Brentford FC, hvor han fikk fire seriekamper i Football League One før en bruddskade i en kamp mot Millwall FC i slutten av måneden gjorde at utlånet ble kansellert.Readingfc.co.uk – Royals youngster Cox suffers broken leg while playing on loan at Brentford  (Publisert 28. september 2006, besøkt 4. juni 2012) Cox ble på nytt lån ut til Brentford i slutten av november, etter at skaden var leget, og spilte ni seriekamper frem til lånet ble avsluttet i januar 2007.

I slutten av mars 2007 ble Cox lånt ut for en tredje periode, denne gang for Northampton Town FC, hvor også hans lagkamerat Alex Pearce var på utlån fra Reading. Dette lånet hadde i utgangspunktet en varighet på én måned, men ble forlenget ut sesongen.Readingfc.co.uk – Cox extends Northampton loan deal after scoring his third Cobblers goal  (Publisert 24. april 2007, besøkt 4. juni 2012) I juli samme år skrev han under på en ny ettårskontrakt med Reading, og i august ble han lånt ut til Swindon Town FC med en varighet på et halvt år.Readingfc.co.uk – Cox, Sodje & Stack agree loans  (Publisert 1. september 2007, besøkt 4. juni 2012) Der spilte han 19 seriekamper og noterte seg for åtte mål frem til januar 2008.

 Swindon Town 
Den 31. januar 2008 ble Cox signert av Swindon Town på fast basis, som da var under ledelse av manager Maurice Malpas.Readingfc.co.uk – Cox signs for Swindon  (Publisert 1. februar 2008, besøkt 4. juni 2012) Cox fikk sin debut etter overgangen i kampen mot Huddersfield Town FC den 9. februar 2008 (0–1),BBC.co.uk – Huddersfield 1-0 Swindon (Publisert 9. februar 2008, besøkt 4. juni 2012) og fikk sin første scoring i kampen etter mot Cheltenham Town FC.BBC.co.uk – Swindon 3-0 Cheltenham (Publisert 12. februar 2008, besøkt 4. juni 2012) I den påfølgende sesongen scoret Cox tre hattrick for Swindon, og endte opp med 29 mål i 2008/2009-sesongen, noe som gjorde ham til toppscorer i Football League One med samme antall mål som Rickie Lambert fra Bristol Rovers FC. Mot slutten av sesongen fikk Swindon, ifølge BBC, inn to bud på spilleren, hvor det ene var fra Leicester City FC og det andre angivelig var fra Celtic FC, men som begge to ble avslått av klubben.BBC.co.uk – Swindon reject two bids for Cox (Publisert 14. mai 2009, besøkt 4. juni 2012) 

 West Bromwich Albion 
Den 8. juli 2009 signerte Cox under på en toårskontrakt med West Bromwich Albion FC på en overgangssum verdt £1,5 millioner pund.BBC.co.uk – Cox completes move to West Brom (Publisert 8. juli 2009, besøkt 4. juni 2012) Han fikk sin debut i Championship da han kom inn som innbytter for Chris Wood i åpningskampen mot Newcastle United FC (1–1).Soccerbase.com – Player Profile, Simon Cox (Besøkt 4. juni 2012) I hans første sesong for klubben spilte han 34 kamper og scoret ti mål. I den påfølgende 2010/2011-sesongen ble Cox i utgangspunktet tiltenkt rollen som backup på spissplass, men han markerte seg likevel da han scoret det avgjørende målet i tredje runde av ligacupen mot Manchester City FC (2–1).WBA.co.uk – Match Report, WBA vs Manchester City 2–1  (Besøkt 4. juni 2012)

Cox fikk sin Premier League-debut i begynnelsen av november 2010, da han fikk starte i kampen mot Blackpool FC (1–2). Han fikk sitt første scoring i Premier League da West Bromwich møtte Tottenham Hotspur FC, hvor han kom inn som innbytter for Paul Scharner mot slutten av kampen og reduserte til 2–2.WBA.co.uk – Match Report, Tottenham vs WBA 2–2  (Besøkt 4. juni 2012) I den påfølgende 2011/2012-sesongen var Cox regnet som backup for både Shane Long, Chris Wood og Peter Odemwingie.

 Landslagskarriere 
Cox valgte å representere  ettersom hans bestemor var født i Irland. Han fikk sin landslagsdebut for Irland i Nations Cup mot  den 24. mai 2011 (5–0), hvor han også scoret kampens siste mål.BBC.co.uk – Rep of Ireland 5-0 N Ireland (Publisert 24. mai 2011, besøkt 4. juni 2012) Han deltok så i flere av Irlands EM-kvalifiseringskamper og ble deretter tatt ut i EM-troppen i Polen og Ukraina av landslagstrener Giovanni TrapattoniFAI.ie – EURO 2012 squad named (Publisert 7. mai 2012, besøkt 31. mai 2012), hvor Irland ble trukket i gruppe C sammen med ,  og .

 Referanser 

 Eksterne lenker 

  WBA.co.uk – Player Profiles, Keiren Westwood – Spillerprofil hos West Bromwich Albion
  Footballdatabase.eu – Player, Simon Cox – Spillerprofil
  National-football-teams.com – Cox, Simon – Spillerprofil

Kategori:Irske fotballspillere
Kategori:Spillere i Fotball-EM 2012
Kategori:Fotballspillere for Reading FC
Kategori:Fotballspillere for Brentford FC
Kategori:Fotballspillere for Northampton Town FC
Kategori:Fotballspillere for Swindon Town FC
Kategori:Fotballspillere for West Bromwich Albion FC
Kategori:Fotballspillere for Nottingham Forest FC
Kategori:Personer fra Reading
Kategori:Fødsler i 1987